Declarația unilaterală de independență a fost un act adoptat de către cabinetul Rhodesiei pe 11 noiembrie 1965 prin care se anunța că Rhodesia, teritoriu britanic din sudul Africii care s-a autoguvernat începând din 1923, se autoproclamă stat suveran și independent. Punct culminant al disputei de lungă durată dintre guvernul britanic și cel rhodesian cu privire la condițiile în baza cărora cel din urmă avea să devină independent, teritoriul a reprezentat prima colonie care s-a rupt unilateral de Marea Britanie de la declarația de independență a Statelor Unite în 1776. Marea Britanie, Comunitatea Națiunilor și Organizația Națiunilor Unite au considerat declarația ilegală și sancțiuni economice au fost impuse. În contextul unei izolări aproape integrale la nivel internațional, Rhodesia a continuat să fie sprijinită de Africa de Sud și Portugalia.